62024CJ0204_INF
A Bíróság (kilencedik tanács) 2025. november 20‑i ítélete – Európai Bizottság kontra Írország (Víz‑keretirányelv)
(C‑204/24. sz. ügy)
„Tagállami kötelezettségszegés – Környezet – 2000/60/EK irányelv – Közösségi vízpolitika – A teljes körű és megfelelő átültetés elmulasztása”
1.
Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet – Az indokolással ellátott véleményben meghatározott határidő lejártakor fennálló helyzet
(EUMSZ 258. cikk)
(lásd: 67., 68. és 114. pont)
2.
Környezet – Uniós vízpolitika – 2000/60 irányelv – A pontos átültetésre vonatkozó tagállami kötelezettség – Az irányelv fogalommeghatározásai teljes, illetve helyes átültetésének hiánya – Kötelezettségszegés
(EUMSZ 288. cikk, harmadik bekezdés; a 2014/101 irányelvvel módosított 2000/60 európai parlamenti és tanácsi irányelv, 2. cikk, 38. pont)
(lásd: 69., 71–77. pont)
3.
Környezet – Uniós vízpolitika – 2000/60 irányelv – Környezetvédelmi célkitűzések – Az illetékes nemzeti hatóságok azon kötelezettsége, hogy az ugyanazon víztestre vonatkozó több célkitűzés fennállása esetén a legszigorúbb célkitűzést részesítsék előnyben – A felszín alatti vizekre és a védett területek víztesteire vonatkozó átültetés hiánya – Kötelezettségszegés
(A 2014/101 irányelvvel módosított 2000/60 európai parlamenti és tanácsi irányelv, 4. cikk, (1) bekezdés, b) és c) pont, és (2) bekezdés)
(lásd: 82–85., 89–91. pont)
4.
Környezet – Uniós vízpolitika – 2000/60 irányelv – Minden egyes vízgyűjtő kerület vonatkozásában a vízgyűjtő kerület jellemzői elemzésének, az emberi tevékenység által a felszíni és a felszín alatti vizek állapotára gyakorolt hatások vizsgálatának, valamint a vízhasználat gazdasági elemzésének elvégzésére vonatkozó kötelezettség – Ezen elemzések és vizsgálatok időszakos felülvizsgálata és korszerűsítése – Hiány – Kötelezettségszegés
(A 2014/101 irányelvvel módosított 2000/60 európai parlamenti és tanácsi irányelv, 5. cikk, (2) bekezdés)
(lásd: 97–102. pont)
5.
Környezet – Uniós vízpolitika – 2000/60 irányelv – Az ivóvíz kivételére használt vizek – A tagállamok azon kötelezettsége, hogy elkerüljék a kijelölt víztestek minőségromlását – Eredménykötelem – A tagállamokat a meghozandó intézkedések vonatkozásában megillető mérlegelési mozgástér – Korlátok – Nemcsak a felszíni víztestekre, hanem az emberi fogyasztásra szánt felszín alatti vizekre is alkalmazandó kötelezettség – Az ivóvízellátásért felelős valamennyi üzemeltető kijelölésére vonatkozó kötelezettség – A teljes átültetés hiánya – Kötelezettségszegés
(A 2014/101 irányelvvel módosított 2000/60 európai parlamenti és tanácsi irányelv, 7. cikk, (1) és (3) bekezdés)
(lásd: 117–121., 123–125. pont)
6.
Környezet – Uniós vízpolitika – 2000/60 irányelv – A vízszolgáltatások költségei megtérülésének elve – A tagállamok azon kötelezettsége, hogy ezen elv megvalósításáról szóló jelentést foglaljanak bele a vízgyűjtő‑gazdálkodási tervbe – Az e jelentésben elemzendő elemek – A teljes átültetés hiánya – Kötelezettségszegés
(A 2014/101 irányelvvel módosított 2000/60 európai parlamenti és tanácsi irányelv, 9. cikk, (1) és (2) bekezdés, 13. cikk, és III. melléklet)
(lásd: 139–148. pont)
7.
Környezet – Uniós vízpolitika – 2000/60 irányelv – Intézkedési program kidolgozására vonatkozó kötelezettség – Terjedelem – Az alapintézkedések kidolgozása – A felszíni és felszín alatti vizekből történő édesvízkivételek és a felszíni édesvíztározások szabályozására irányuló intézkedések – Mentesítési lehetőség a vizek állapotára jelentős hatást nem gyakorló vízkivételek vagy tározások tekintetében – A vízkivételek nyilvántartásba vételére vonatkozó, túlzottan magas küszöbértéket előíró nemzeti szabályozás – Megengedhetetlenség
(A 2014/101 irányelvvel módosított 2000/60 európai parlamenti és tanácsi irányelv, 11. cikk, (3) bekezdés, e) pont)
(lásd: 179., 181–186. pont)
8.
Környezet – Uniós vízpolitika – 2000/60 irányelv – Intézkedési program kidolgozására vonatkozó kötelezettség – Terjedelem – Az alapintézkedések kidolgozása – A hidromorfológiai viszonyok javítása a mesterséges vagy jelentősen módosított víztestek megkívánt ökológiai állapotának vagy jó ökológiai potenciáljának elérése érdekében – Az ilyen célú szabályozások kialakítása és végrehajtása – A belső jog általánosan kötelező szabályain alapuló szabályozási rendszerek – Hiány – Kötelezettségszegés
(A 2014/101 irányelvvel módosított 2000/60 európai parlamenti és tanácsi irányelv, 11. cikk, (3) bekezdés, i) pont)
(lásd: 199–203. pont)
9.
Kötelezettségszegés megállapítása iránti kereset – A kötelezettségszegés bizonyítása – A Bizottságra háruló teher – A kötelezettségszegést valószínűsítő bizonyítékok előterjesztése – Vélelmek – Megengedhetetlenség
(EUMSZ 258. cikk)
(lásd: 209. és 210. pont)
10.
Környezet – Uniós vízpolitika – 2000/60 irányelv – Intézkedési program kidolgozására vonatkozó kötelezettség – Terjedelem – Az alapintézkedések kidolgozása – A szennyezőanyagok műszaki berendezésekből származó jelentős kibocsátásának és a szennyezési eseményeknek a megelőzésére irányuló intézkedések – Nemcsak a felszíni víztestekre, hanem a felszín alatti vizekre is alkalmazandó kötelezettség – Az átültetés hiánya a felszín alatti vizek tekintetében – Kötelezettségszegés
(A 2014/101 irányelvvel módosított 2000/60 európai parlamenti és tanácsi irányelv, 11. cikk, (3) bekezdés, l) pont)
(lásd: 217–221. pont)
11.
Környezet – Uniós vízpolitika – 2000/60 irányelv – Minden egyes vízgyűjtő kerület vonatkozásában a vízgyűjtő kerület jellemzői elemzésének, az emberi tevékenység által a felszíni és a felszín alatti vizek állapotára gyakorolt hatások vizsgálatának, valamint a vízhasználat gazdasági elemzésének elvégzésére vonatkozó kötelezettség – Terjedelem – A jelentős antropogén terhelések azonosításának és hatásuk felmérésének szükségessége – Az előírt határidőn belüli átültetés elmaradása – Kötelezettségszegés
(A 2014/101 irányelvvel módosított 2000/60 európai parlamenti és tanácsi irányelv, 3. cikk, 4. cikk, és 5. cikk, (1) bekezdés, valamint II. melléklet, 1.4. és 1.5. pont)
(lásd: 229–232., 235–240. pont)
12.
Környezet – Uniós vízpolitika – 2000/60 irányelv – A felszíni és felszín alatti vizek és a védett területek állapotának megfigyelésére vonatkozó kötelezettség – Terjedelem – A felszíni vizek ökológiai és kémiai állapotának megfigyelésére vonatkozó követelmények – A felszín alatti vizek kémiai állapotának megfigyelésére vonatkozó követelmények – Az előírt határidőn belüli átültetés elmaradása – Kötelezettségszegés
(2000/60 európai parlamenti és tanácsi irányelv, 4. cikk, 8. cikk, (1) és (2) bekezdés, V. melléklet, 1.3.1–1.3.5. pont, és 2.4.5. pont, első bekezdés)
(lásd: 229–232., 235–240. pont)
Rendelkező rész
1)
Írország – azáltal, hogy nem ültette át teljeskörűen vagy megfelelően a vízpolitika terén a közösségi fellépés kereteinek meghatározásáról szóló, 2000. október 23‑i 2000/60/EK európai parlamenti és tanácsi irányelv 2. cikkének 38. pontját, 4. cikkének (2) bekezdését, 5. cikkének (2) bekezdését, 7. cikkének (3) bekezdését, 9. cikkének (2) bekezdését, 11. cikke (3) bekezdésének a)–d) pontját, valamint e) pontját a felszín alatti vizek tekintetében, 11. cikke (3) bekezdésének i) pontját a felszíni vizek tekintetében, valamint 11. cikke (3) bekezdésének l) pontját a felszín alatti vizek tekintetében, továbbá ezen irányelv II. mellékletének 1.4. és 1.5. pontját, illetve V. mellékletének 1.3.1–1.3.5. pontját és 2.4.5. pontjának első bekezdését – nem teljesítette az e rendelkezésekből eredő kötelezettségeit.
2)
A Bíróság a keresetet ezt meghaladó részében elutasítja.
3)
A Bíróság Írországot kötelezi a költségek viselésére.